РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 број:

23. јун 2021. године

Б е о г р а д

На основу члана 27. став 8. Закона о Народној скупштини („Службени гласник РС“, број 9/10), члана 44. став 6. и 48. став 2. Пословника Народне скупштине („Службени гласник РС“, број 20/12 - пречишћен текст), Одбор за уставна питања и законодавство, на 45. седници одржаној 23. јуна 2021. године, донео је

**О Д Л У К У**

**о образовању Радне групе за израду акта о промени Устава Републике Србије**

1. Образује се Радна група за израду акта о промени Устава Републике Србије (у даљем тексту: Радна група), у следећем саставу:

**Председавајући**:

- Јелена Жарић Ковачевић, народни посланик, председник Одбора за уставна питања и законодавство.

**Чланови**:

- проф. др. Владан Петров, редовни професор Правног факултета Универзитета у Београду, судија Уставног суда Републике Србије и члан Венецијанске комисије за Србију;

- Бранко Маринковић, заменик генералног секретара Народне скупштине;

- Јован Ћосић, помоћник министра правде;

- Дарко Радојичић, помоћник директора Републичког секретаријата за законодавство;

- Владимир Винш, виши саветник у Министарству правде;

- проф. др Срђан Ђорђевић, редовни професор Правног факултета Универзитета у Крагујевцу;

- др Милош Станић, научни сарадник у Институту за упоредно право;

- др Мирослав Ђорђевић, научни сарадник у Институту за упоредно право;

- Драгана Бољевић, судија Апелационог суда у Београду, почасни председник Друштва судија Србије; и

- др Горан Илић, заменик Републичког јавног тужиоца, заменик председника Државног већа тужилаца, Повереник за самосталност тужилаца и члан председништва Удружења тужилаца.

Др Радоје Церовић, секретар Одбора за уставна питања и законодавство, као секретар Радне групе.

2. Задатак Радне групе је да изради акт о промени Устава Републике Србије.

3. Радној групи ће стручну помоћ пружати запослени у Служби Народне скупштине, које одреди генерални секретар Народне скупштине.

4. Ова одлука ступа на снагу даном доношења.

ПРЕДСЕДНИК ОДБОРА

Јелена Жарић Ковачевић

О б р а з л о ж е њ е

Чланом 27. став 8. Закона о Народној скупштини и чланом 44. став 6. Пословника Народне скупштине прописано је да се за разматрање појединих питања из делокруга Одбора и припрему предлога о тим питањима, може да образује посебна радна група. Чланом 48. став 2. Пословника Одбор за уставна питања и законодавство овлашћен је да припреми предлог акта о промени Устава. С тим у вези, председник Одбора за уставна питања и законодавство предлаже Одбору да донесе наведену одлуку.

Радној групи ће у изради предложеног акта стручну помоћ пружати запослени у Служби Народне скупштине које одреди генерални секретар Народне скупштине.